Faida na madhara ya teknologia katika shule za sekondari

FAIDA NA MADHARA YA TEKNOLOJIA KATIKA SHULE ZA SEKONDARI
Teknolojia ni mfumo wa kisayansi unaotumiwa kuvumbua njia tofauti za elimu. Faida ni manufaa yanayopatikana kutokana na kutumia teknolojia. Madhara ni hatari zinazojitokeza kutokana na kutumia teknolojia. 
Kuna. faida nyingi zinazopatikana za teknolojia katika shule za sekondari. Kwanza, tukiangalia kuhusu mitambo inayotumika kuchapisha makaratasi ya mitihani kwa wanafunzi wote shuleni. Hivyo basi utumizi  wa mashine au mitambo huwarahisishia kazi walimu wetu. Pili, utumiaji huo wa mashine kama kompyuta huweza kuhifadhi majina ya wanafunzi wote walio shuleni ili kuwe na urahisi wa kujua idadi ya wanafunzi. 
Vile vile huonyesha ratiba tofauti tofauti zinazotumika shuleni na walimu. Tukiangalia kompyuta, husaidia walimu na kamati ya shule jinsi inavyopangaia pesa kutokana na vitengo tofauti tofauti. Kutokana na utumizi wa teknologia, shule za sekondari huweza kutuma ujumbe kwa haraka kwa idadi  kubwa ya watu. 
Madhara ya teknolojia ni kama vile, wanafunzi katika shule za sekondari wameharibika na kuwa na utovu wa nidhamu. Hii inasababishwa na kutazama video au picha zisizofaa kwenye mashine kama kompyuta. Isitoshe, wanafunzi wengine wanayavaa mavazi yasiyoridhisha kwa walimu. Vive vile wengine hukosa heshima kwa kutowaogopa walimu wao. 
Pia wanafunzi wengine hutumia kompyuta kudanganya katika mitihani. Hali hii inazorotesha nidhamu na matokeo ya wanafunzi wengi katika shule za sekondari. Muda ambao wanafunzi wanatumia mashine hizi kutazama picha au video huwa mwingi. Hivyo basi, mwanafunzi hujipata amepoteza wakati wake bila ya kupata faida yoyote, hali hii huchangia katika kudorora masomoni. Wanafunzi  wanapotazama picha huweza kuiga mambo au tabia mbaya. Baadhi yao wanahimizwa kutumia dawa za kulevya. Hali hii huwafanya kubadilika akili na kuwa na utovu wa nidhamu.